Document ID: 31994R1888

NEUVOSTON ASETUS (EY) N:o 1888/94,
annettu 27 päivänä heinäkuuta 1994,
teurastetun sian perushinnan ja vakiolaadun vahvistamisesta 1 päivän heinäkuuta 1994 ja 30 päivän kesäkuuta 1995 väliseksi ajaksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1) ja erityisesti sen 4 artiklan 4 kohdan,
ottaa huomioon komission ehdotuksen(2),
ottaa huomioon Euroopan parlamentin lausunnon(3),
ottaa huomioon talous- ja sosiaalikomitean lausunnon(4),
sekä katsoo, että
teurastetun sian perushintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteena on erityisesti turvata maatalousväestölle kohtuullinen elintaso, taata toimitusvarmuus ja varmistaa kohtuulliset hinnat kuluttajille tapahtuvissa toimituksissa, ja
perushinta on vahvistettava asetuksen (ETY) N:o 2759/75 4 artiklan 1 kohdassa säädettyjen perusteiden mukaan yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84(5) mukaisesti määritellylle vakiolaadulle,
ON ANTANUT TÄMÄN ASETUKSEN:
1 artikla
Teurastetun sian vakiolaadun perushinnaksi vahvistetaan 1 päivän heinäkuuta 1994 ja 30 päivän kesäkuuta 1995 väliseksi ajaksi 1 300 ecua tonnilta.
2 artikla
Vakiolaatu määritellään asetuksen (ETY) N:o 3220/84 2 artiklan 2 ja 3 kohdan mukaisesti määritettyjen sianruhojen painon ja vähärasvaisen lihan osuuden mukaan seuraavasti:
a) ruhot, joiden paino on 60 kilogrammaa, mutta alle 120 kilogrammaa: luokka U;
b) ruhot, joiden paino on 120 180 kilogrammaa: luokka R.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä heinäkuuta 1994.

Labels: 3
2
17
6